මෙම යාත්‍රාවේ සිටි සෝමාලියානු ධීවරයින් තමන් බේරා ගන්නා ලෙස දිගින් දිගට ම සිදු කළ ඉල්ලීම් හමුවේ ඔවුන් සිය යාත්‍රාවට සහ අනෙක් යාත්‍රාවට ගොඩ කරගත් බව 'බීනු 5' බහුදින ධීවර යාත්‍රාවේ ස්කීපර්වරයා කියා සිටියා.සති තුනකට මදක් වැඩි කලක් ඔවුන් රැක බලා ගෙන ඊයේ රාත්‍රියේ බේරුවල ධීවර වරායට රැගෙන ආ මේ දෙදෙනා වැඩි දුර පරීක්ෂණ කටයුතු සඳහා ශ්‍රී ලංකා වෙරළාරක්ෂක දෙපාර්තමේන්තුවට සහ බේරුවල පොලීසියට භාර දීමට කටයුතු කර තිබෙනවා.ඊයේ මෙලෙස බේරා ගත් ධීවරයින් දෙදෙනකු එක් බහුදින ධීවර යාත්‍රාවකින් මෙරටට රැගෙන ආ අතර අනෙක් ධීවරයින්ට දෙනා සිටින යාත්‍රාව බේරුවල ධීවර වරායට පැමිණීමට නියමිත ව ඇත්තේ තවත් දින කිහිපයකට පසුව යි.ඊයේ මෙලෙස පැමිණි සෝමාලියානු ධීවරයින් දෙදෙනා විෂබීජහරණය කිරීමෙන් අනතුරු ව නිරෝධාන කටයුතු සඳහා පිටත් කර යැවීමට නියමිත යි.මෙම ධීවරයින් බේරාගැනීමේ කාර්යයට මැදිහත් වූ බීනු 5 ධීවර යාත්‍රාවේ ස්කීප‍ර්වරයා කියා සිටියේ, අදාළ සෝමාලියානු ධීවරයින් වයස අවුරුදු දහ අටත් තිහත් අතර වයසේ පසුවන්නන් බවයි.සිය ධීවර යාත්‍රාව කාර්මික දෝෂයකට ලක් වීමෙන් පසු මාස හතරකට ආසන්න කාලයක් ඔවුන් ගැඹුරු මුහුදේ පාවෙමින් සිට ඇති බවයි වාර්තා වන්නේ.එම කාලය තුළ දී සිය ධීවර යාත්‍රාව අසලට පැමිණෙන කැස්බෑවුන් අල්ලාගෙන ඔවුන්ගේ මස් ඉරාගෙන කමින් ඔවුන් ජීවිතය රැක ගත් බව තමන් සමඟ පැවසූ බවයි  බීනු 5 ධීවර යාත්‍රාවේ ස්කීපර්වරයා සඳහන් කළේ.අදාළ ධීවරයින් ආධාර ඉල්ලමින් නිකුත් කළ සංඥා අනුව සිය ධීවර යාත්‍රාව ඒ අසලට යාත්‍රා කළ බවත් එහි දී එහි සිටි ධීවරයින් තමන් බෙර ගන්නා ලෙස කන්නලව් කළ බවත් ඔහු කියා සිටියා.